**DRAFT**

**DECIZIA ETAPEI DE ÎNCADRARE**

**NR. ... / 08.04.2024**

Ca urmare a solicitării de emitere a acordului de mediu adresate de BUDEȘ ADRIANA, cu domiciliul în sat Cerna, com.Cerna, str.Salcâmului, nr.2, jud.Tulcea, înregistrată la APM Tulcea cu nr. 1314/29.01.2024, a depunerii memoriului de prezentare, înregistrat la APM Tulcea cu nr. 2602/20.02.2024 și a completărilor cu nr. 4530/20.03.2024, în baza:

- **Legii nr. 292/2018** privind evaluarea impactului anumitor proiecte publice și private asupra mediului**,** cu modificările și completările ulterioare,

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată prin Legea nr. 49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei de Analiză Tehnică din data de 19.03.2024 că proiectul **„Construire hală metalică service auto”,** propus a se realiza în județul Tulcea, comuna Cerna, satul Cerna, str.George Coșbuc, nr.2, sau identificat prin intravilan – T22 Cc495/1, A495/2, Nr.cad: 46215,conform Certificat de urbanism nr. 13/01.09.2023 emis de Primăria Comunei Cerna, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul **se încadrează** în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr.2, la punctul 10 lit. a) proiecte de dezvoltare a unităţilor/zonelor industriale,

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului,

c) proiectul propus nu intră sub incidența art. 28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, întrucât în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

* nu s-au identificat ANPIC intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului;
* nu există măsuri restrictive în planul de management al ANPIC care duc la respingerea proiectului;

d) proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicile proiectului**

a). Dimensiunea și concepția întregului proiect: Amplasamentul proiectului se află în intravilanul comunei Cerna, satul Cerna, str.George Coșbuc, nr.2, sau identificat prin intravilan – T22 Cc495/1, A495/2, Nr.cad: 46215. Prin proiect se va amplasa pe un teren de 1.868 mp, liber de construcții, o hală cu regim de înălțime P, cu suprafața construită de 130 mp.

Cota minimă la streașină +4,45 m

Cota maximă la coamă +5,45 m

Infrastructura va fi realizată din fundații continue din beton simplu cu grindă din beton. Suprastructura este metalică, alcătuită din stâlpi și grinzi din profile metalice. Închiderile și compartimentările se vor realiza cu pereți din panouri sandwich de 80 mm și 160 mm. Acoperirea se va realiza în două ape cu șarpantă metalică, iar învelitoarea din tablă zincată. Tâmplăria va fi realizată din PVC cu geam termoizolant.

Clădirea va beneficia de utilitățile existente în zonă:

* **Alimentarea cu apă** –se va realiza prin racord din rețeaua publică de alimentare cu apă.
* **Canalizarea** - se va realiza în bazin vidanjabil betonat, capacitate 10 mc.
* **Alimentarea cu energie electrică** –se va realiza prin racord din rețeaua publică de alimentare cu energie electrică.
* **Încălzirea -** nu este cazul.

Deșeurile se vor depozita în pubele închise, așezate pe o platformă betonată special amenajată și vor fi evacuate periodic printr-o firmă specializată.

Construcția va avea o suprafață construită de 130,00 mp, o suprafață utilă totală de 124,86 și se va amplasa la 8,19 m față de limita din nord, la 20,00 m față de limita de est, la 33,33 m față de limita de sud și la 5,00 m față de limita de vest.

Accesul auto și pietonal se va face din Str. George Coșbuc, de pe latura de nord, pe o alee betonată. Perimetral se vor executa trotuare ce vor asigura indepartarea rapida a apei de orice provenienta.

Compartimentarea clădirii este următoarea:

-Service auto Au= 96,83 mp

-Depozitare Au= 12,56 mp

-Grup sanitar Au= 4,67 mp

-Depozitare Au= 4,67 mp

-Vestiar Au= 6,13 mp

***Suprafața utilă 124,86 mp***

* Suprafața construită 130,00 mp
* Suprafața desfășurată 130,00 mp
* Înălțime liberă parter + 3,50 m

Bilanțul terenului este următorul:

-STEREN 1 868,00 mp 100,00 %

-SCONSTRUCȚIE 130,00 mp 6,95 %

-SALEI PIETONALE 42,00 mp 2,24 %

-SZONA AUTO/PARCAJE 137,00 mp 7,33 %

-SSPAȚII VERZI 1 559,00 mp 83,48 %

P.O.T.existent = 0,00 % C.U.T.existent= 0,00

P.O.T.propus = 6,95 % C.U.T.propus = 0,06

**Organizarea de șantier** – Lucrările de organizare de șantier se vor desfășura pe amplasament, fiind realizate lucrări de organizare provizorii, impuse de execuția lucrărilor de bază și de necesitățile șantierului. Se vor asigura împrejmuirea șantierului și spații pentru stocare temporară a deșeurilor. Pentru organizarea de șantier se vor utiliza containere de tip baracă, executantul stabilind cu beneficiarul locul de amplasare a acestora. Se vor amplasa birou șef de lucrare, magazii unelte și materiale, platformă depozitare materiale, WC ecologic. Va fi amenajat un punct de prim ajutor și un pichet de incendiu. Toate materialele se vor aduce pe șantier numai pe măsură ce sunt necesare. La finalizarea lucrărilor, ansamblul organizării de șantier va fi dezafectat, iar solul va reveni la starea inițială.

b) cumularea cu alte proiecte existente și /sau aprobate: nu este cazul.

c) utilizarea resurselor naturale, în special a solului, a terenurilor, a apei și a biodiversității: suprafaţa de teren ocupată definitiv va fi de 130,0 mp.

d) cantitatea și tipurile de deșeuri generate/gestionate: în timpul execuției lucrărilor se estimează că vor rezulta următoarele tipuri de deșeuri: cod 15 01 01 ambalaje de hârtie şi carton – 0,03 t, cod 15 01 02 ambalaje de materiale plastice – 0,01 t, cod 17 04 07 amestecuri metalice – 0,05 t, cod 17 01 01 deșeuri materiale de constructii provenite de la materialele de constructie utilizate-beton–0,1 tone, cod 20 03 01- deșeuri municipale amestecate-0,03 t. Toate deșeurile generate în timpul lucrărilor de execuție se vor colecta/depozita temporar în spații special amenajate, pe categorii de deșeuri și se vor preda către operatori autorizați pentru valorificare/eliminare.

e)poluarea și alte efecte negative - emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Nivelul de zgomot nu va depăși nivelul prevăzut de SR 10009/2017 - “Acustica. Limite admisibile ale nivelului de zgomot din mediul ambiant”;

f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice – nu este cazul;

g) riscurile pentru sănătatea umană – de exemplu, din cauza contaminării apei sau a poluării atmosferice – proiectul deține aviz sanitar, conform punctului de vedere al DSPJ Tulcea, înregistrat al APM Tulcea cu nr.4386/18.03.2024.

**2) Amplasarea proiectului**

a) utilizarea actuală și aprobată a terenurilor: amplasamentul este situat în intravilanul comunei Cerna, jud.Tulcea, conform Certificatului de urbanism nr. 13/01.09.2023 emis de Primăria Comunei Cerna, folosință actuală - curți construcții, arabil.

b) bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia – nu este cazul.

c) capacitatea de absorbție mediului natural, acordându-se o atenție specială următoarelor zone:

-zone umede, zone riverane, guri ale râurilor – nu este cazul;

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional nu este cazul;

-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică - nu este cazul;

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

-zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform punctului de vedere emis de Direcția Județeană pentru Cultură Tulcea cu nr.1267/26.02.2024, înregistrat la APM Tulcea cu nr. 2931/26.02.2023, nu este necesar avizul DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor, nesemnificativ;

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

-debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza cărora s-a stabilit neefectuarea evaluării adecvate**

-Nu există ANPIC intersectate de proiect;

-Nu există ANPIC în zona de influență a proiectului;

-Nu există ANPIC care găzduiesc specii de faună care se pot deplasa în zona proiectului;

-Nu există ANPIC a căror conectivitate sau continuitate ecologică poate fi afectată de implementarea proiectului;

III.**Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr.1513/PC/28.02.2024, înregistrat la APM Tulcea cu nr. 3147/28.02.2024 nu necesită obținerea Avizului de gospodărire a apelor și nu necesită Studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice abandonarea, aruncarea, precum şi ascunderea deşeurilor;
6. se interzice eliminarea, deţinerea, păstrarea deşeurilor în afara spaţiilor autorizate în acest scop;
7. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
8. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
9. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, cu modificările și completările ulterioare.
10. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. se interzice incendierea oricărui tip de deşeu şi/sau substanţă sau obiect;
3. se interzice îngroparea deşeurilor de orice fel;
4. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574-87 – AER DIN ZONELE PROTEJATE. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin certificatul de urbanism nr. 13/01.09.2023 emis de Primăria Comunei Cerna.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se**

**modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

Șef Serviciu AAA, Șef Serviciu CFM

Ing. Daniela STRĂINU Ing.Elena MICU

Întocmit: Alexandru-Daniel Udrea

A.A.A. .............../26.03.2024